cy cy cy ceb fi cy nl en cy cy cy cy cy cy cy cy cy cy en en en en en en cy cy en cy cy cy fr es en en cy
Rhyd Ddu i Borthmadog 11 Mehefin
Un o deithiau er cof am Llew ap Gwent
Un o deithiau noddedig i godi arian i gronfa Eisteddfod Genedlaethol Yr Urdd 2012
Wyth ohonom sef, Morfudd, Gwen, Cemlyn, Dei Cricieth, Henry, Gareth Dobson, Maldwyn a Gwilym yn cyfarfod ym maes parcio Rhyd Ddu gyda Jeremy Trumper yn ymuno a`r daith yn Bwlch y Ddwy Elor. Bore di-fai a rhagolygon y tywydd yn addo iddi godi`n braf yn ystod y dydd. Ar ol codi`n raddol drwy`r goedwig i`r Bwlch `roedd Jeremy yno yn ein disgwyl ac yn sgwrsio gyda criw o gerddwyr. Cael paned yno a cael hanes a straeon gyda`r cerddwyr, ac fel arferiad pan mae yna Gymry diarth yn cyfarfod mae yna rhywun yn adnabod neu yn perthyn i`w gilydd a felly roedd hi yn Bwlch y Ddwy Elor!!
Ar ôl ffarwelio hefo`n cyfeillion newydd dyma benderfynu rhanu'r daith, gyda pump am fentro tros y tri Moel a pedwar am ddilyn yr hen rheilffordd y chwarel i Felin Pandy. Neb yn cyfaddau ein bod yn cystadlu pwy oedd am fod y cyntaf i gyrraedd Porthmadog, er hynny dyma`r ddau griw yn cyfarfod yn ryfeddol o annisgwyl ar argau Llyn Ystradllyn, a`r criw aeth tros y tri Moel yn cael y clôd am ei ymdrech rhyfeddol o gyflym.
Ymlaen a ni gyda Dei yn ein arwain, heibio y Felin ac anelu am fferm Cwm Bach ac i lawr am Dremadog, gyda gwyriad fer i gael arbrofi y golygfa hyfryd o Craig y Castell uwchben bentre Tremadog.
Cyrraedd y pentref mewn amser cymedrol a penderfynu galw mewn tafarn yn y pentre cyn mynd ymlaen i Port ond yn y dafarn gorffenwyd y daith!
Pawb wedi mwynhau diwrnod bendigedig mewn cwmpeini hwyliog a difyr.
Lluniau gan Gwilym ar Fflickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 22/1/18 9:51